**STOMATOLOŠKA KOMORA FEDERACIJE BOSNE I HERCEGOVINE SARAJEVO Braće Begić 38**

**Tel/ fax: 033 203 075; 033 841 414**

 **DOKUMENTI KOJI SU POTREBNI ZA IZDAVANJE MIŠLJENJA ZA OTVARANJE PRIVATNE STOMATOLOŠKE ORDINACIJE**

U skladu sa članom 222. Zakona o zdravstvenoj zaštiti ( „Službene novine Federacije BiH“ broj 46/10), za izdavanje mišljenja o opravdanosti otvaranja stomatološke ordinacije, potrebno je dostaviti slijedeće dokumente:

1. ZAHTJEV ZA IZDAVANJE MIŠLJENJA ZA OTVARANJE ORDINACIJE sa tačnom adresom: ulica, broj, općina u kojoj se otvara ordinacija, naziv privatne prakse (opšta, specijalistička i sl.);
2. Diploma o završenom stomatološkom fakultetu;
3. Uvjerenje o položenom stručnom, odnosno specijalističkom ispitu u zavisnosti da li se otvara ordinacija opće stomatologije ili specijalistička stomatološka ordinacija;
4. Uvjerenje o državljanstvu Bosne i Hercegovine;
5. Uvjerenje o radnoj sposobnosti (ljekarsko uvjerenje);
6. Uvjerenje o poslovnoj sposobnosti (služba za socijalni rad pri opštini prebivališta);
7. Uvjerenje Suda da vam pravosnažnom sudskom presudom ili odlukom drugog nadležnog tijela nije izrečena mjera sigurnosti;
8. Potvrda da niste u radnom odnosu;
9. Izjava ovjerena u opštini da niste ovisnik o alkoholu, odnosno drogi;
10. Potvrda o tehničkoj ispravnosti stomatološkog aparata od ovlaštenog servisera. Obavezan Absauger (atest prema odluci Upravnog odbora, a po Javnom pozivu mogu izdavati firme: **Denta – De d.o.o**. Sarajevo (033-210-100); **Radix d.o.o. Konjic** (036-726-243); **Sanitaria dental d.o.o** (036-348-829);; **Chronos d.o.o. Zenica** (032-442-750); **Dental Medic d.o.o. Zenica** (032-830-559), **Novae team d.o.o.** **Kiseljak** (030-870-975; 030-334-727). Stomatološka oprema mora posjedovati CE ili C atest (Odluka Upravnog odbora od 05.07.2012. godine); Atest o ispravnosti sterilizatora, potvrda-spore od Regionalnog zavoda za zdravstvo;
11. Posjedovanje suhog sterilizatora i autoklava;
12. Odobrenje Državne regulatorne agencije za radijacijsku i nuklearnu sigurnost za notofikaciju i autorizaciju djelatnosti sa izvorima jonizirajućih zračenja, ukoliko privatna praksa u dijagnostici i terapiji koristi rengen aparat.
13. Rješenje od opštine o namjeni prostora;
14. Tehnički prijem prostora;
15. Dokaz o vlasništvu prostora i opreme ( računi, ugovor o najmu opreme, ugovor o poklonu i sl.);
16. Atest o elektro instalacijama.

Napomena: Ukoliko je oprema ili prostor uzeta pod zakup, poterebno priložiti Ugovore o zakupu, ovjerene u sudu ili Opštini.

Uplata od **200,00 KM** za komisiju na žiro račun koji je otvoren kod Raiffeisen bank BiH 1610000018050062. NAPOMENA: da bi ste podnijeli zahtjev za otvaranje ordinacije neophodno je da se predhodno učlanite u Komoru, te ispunite uslove za dobijanje licence dozvole za rad.